**Dječji vrtić „KADUJICA“ BROJ RKP-a: 52098**

**30.svibnja 12 OIB:02527683076**

**Okrug Gornji Razina : 21**

**OIB:02527683076 Razdjel: Nema razdjela**

 **Šifra djelatnosti prema NKD-u**: ***8510***

 **Predškolsko obrazovanje**

**OBRAZLOŽENJE**

**OPĆEG DIJELA FINANCIJSKOG PLANA DJEČEG VRTIĆA „KADUJICA“**

 **ZA RAZDOBLJE 2025. – 2027.**

**ZAKONSKI OKVIR**

Sukladno odredbama Zakonu o proračunu (Nar. nov. br. 144/21), Pravilnika o proračunskom računovodstvu i računskom planu (Nar. nov. br. 158/23), Pravilnika o planiranju u sustavu proračuna (Nar. nov. br. 1/24), Pravilnika o proračunskim klasifikacijama (Nar. nov. br. 4/24) i Uputama Upravnog odjela za financije, gospodarstvo i komunalne djelatnosti Općine Okrug, proračunski korisnik , Dječji vrtić „KADUJICA“ ima obvezu izraditi Prijedlog Financijskog plana za 2025. godinu s projekcijama za 2026 i 2027. godinu.

U Uputama Upravnog odjela za financije, gospodarstvo i komunalne djelatnosti ,koje su u skladu sa Zakonom o proračunu, dani su rokovi predaje Financijskog plana Upravljačkim tijelima i novčani limiti koji se odnose na sredstva Osnivača, Općine Okrug.

**SADRŽAJ FINANCIJSKOG PLANA**

Sadržaj Financijskog plana je propisan Pravilnikom o planiranju u sustavu proračuna te je naveden u Uputama Osnivača.

Financijski plan sadrži OPĆI DIO Financijskog plana proračunskog korisnika koji se sastoji od Sažetka računa prihoda i rashoda i Sažetka računa financiranja, Računa prihoda i rashoda i Računa financiranje te POSEBNI DIO Financijskog plana koji se sastoji od plana rashoda i izdataka iskazanih prema: organizacijskoj klasifikaciji (razdjel, glava, RKP), programskoj klasifikaciji (glavni program, program, aktivnost/projekt), izvorima financiranja (najniža razina) i prema ekonomskoj klasifikaciji (razina razreda i skupine)

Opći i posebni dio Financijskog plana za 2025. godinu s projekcijama za 2026. i 2027 godinu se sastoji od tabelarnog prikaza i Obrazloženja.

.

**PLANIRANI PRIHODI I PRIMICI**

Planirani ukupni prihodi Vrtića za 2025 godinu se povećavaju za 13% u odnosu na 2024. godinu , a u projekcijama za 2026. i 2027. za 2-4 % u odnosu na planirana sredstva u 2025.godini.

Ovo povećanje isključivo se odnosi na izvor financiranja: Opći prihodi i primici Osnivača, Općine Okrug.

Planirane Pomoći i Prihodi za posebne namjene (sufinanciranje roditelja za usluge vrtića ) ostaju na nivou 2024. godine. .

**PLANIRANI RASHODI I IZDACI**

Planirani ukupni rashodi Vrtića za 2025 godinu se povećavaju za 13% u odnosu na 2024. godinu , a u projekcijama za 2026. i 2027.godinu za 2-4 %.

**Rashodi za zaposlene**

Povećanje planiranih rashoda za zaposlene u 2025. godini iznosi 13 % u odnosu na 2024. godinu, a u projekcijama je povećanje 2-6 % u odnosu na 2025.godinu .

Povećanje od 13% u 2025. godini za rashode za zaposlene je u skladu s procijenjenim iznosima koji se temelje na sadašnjim elementima bruto plaće zaposlenih, doprinosa i ostalih rashoda za zaposlene te povećanju broja radnika.

**Materijalni rashodi**

Planirani materijalni rashodi u 2025. godini su povećani za 15 % u odnosu na 2024. godinu a u projekcijama za 2026. i 2027. su povećani za 4 % u odnosu na 2025.godinu

Povećanje materijalnih rashoda je uvjetovano isključivo povećanjem cijena energije, usluga i dobara na tržištu. Izvor financiranja navedenim rashodima je najvećim dijelom Izvor Općih prihoda i primitaka Osnivača.

**Financijski rashodi**

Planirani Financijski rashodi ostaju na nivou 2024. godine jer kod njih nije uočeno povećanje. Jedino su povećani u projekcijama za 2027. godinu uslijed eventualnog povećanja naknade za usluge platnog prometa.

**Rashodi za nabavu nefinancijske imovine**

Izdaci za imovinu u 2025. godini se smanjuju jer je u 2024. godini nabavljena sva potrebna imovina s ciljem primjene zakonskih normi i standarda. U projekcijama za 2026. i 2027. godinu planirana sredstva za imovinu ostaju na nivou 2025. godine.

**PRENESENI VIŠAK PRIHODA** Dječji vrtić „Kadujica“ nema prenesenog viška, odnosno manjka iz 2023. godine.

**OBRAZLOŽENJE POSEBNOG DIJELA FINANCIJSKOG PLANA DJEČJEG VRTIĆA „KADUJICA“ ZA RAZDOBLJE 2025. – 2027.**

**DJELATNOST VRTIĆA**

Dječji vrtić „KADUJICA“ je javna ustanova za predškolski odgoj i naobrazbu te skrb o djeci predškolske dobi. U pedagoškoj godini 2024./2025. rad je organiziran u četiri odgojne skupine ( jaslička skupina, 8-satna vrtićka skupina, dvije 10-satne vrtićke skupine) s ukupno 86 djece, sukladno Planu i programu rada Vrtića za 2024./2025. godinu. Trenutno su u Vrtiću zaposlene 24 osobe.

Program rada Dječjeg vrtića „KADUJICA“ se temelji na Zakonu o predškolskom odgoju i obrazovanju (NN br. 10/97, 107/07, 94/13, 98/19, 57/22, 101/23) i Državnom pedagoškom standardu predškolskog odgoja i obrazovanja (NN br. 63/8 i 90/10) te svim općim aktima Vrtića i Osnivača Općine Okrug.

**OBRAZLOŽENJE PROGRAMA I AKTIVNOSTI**

Financijska sredstva za 2025. godinu te njihova projekcija za 2026. i 2027. godinu su planirana u skladu s Godišnjim planom i programom Dječjeg vrtića „KADUJICA“ kako bi se osigurali optimalni materijalni uvjeti u Vrtiću te zadovoljili pedagoški standardi.

Osnovni i jedini program Dječjeg vrtića „KADUJICA“ je Redovan rad dječjeg vrtića čija je svrha obogaćivanje materijalnog okruženja kao trajnog procesa koji je vođen prvenstveno interesima djece. Osnovna funkcija vrtića je predškolsko obrazovanje.

Program redovnog rada se provodi kroz četiri aktivnosti i četiri izvora financiranja:

|  |
| --- |
| **PROGRAM: Redovan rad dječjeg vrtića** |
| **Aktivnost** | **Izvor financiranja** |
| Aktivnost A210001Poslovi stručnih , administr.i izvrš. tijela | Opći prihodi i primici |
| Aktivnost A210002Nabava dugotrajne imovine za rad Vrtića  | 1.Opći prihodi i primici2. Tekuće donacije |
| Aktivnost A210003Sufinanciranje roditelja za usluge Vrtića | Ostali prihodi za posebne namjene |
| Aktivnost A210004Pomoći nadležnih ministarstava  | Ostale pomoći |

Cilj svih aktivnosti je stvaranje poticajnog okruženja za djecu svih vrtićkih skupina i unapređivanje odgojno-obrazovnog rada na svim razinama te osiguravanje optimalnih materijalnih uvjeta ( hrana, standardi higijene, kvalitetan potrošni i didaktički materijal za rad s djecom , opskrba energijom..).

**Aktivnost A210001**- Poslovi stručnih, administrativnih i izvršnih tijela - osigurava plaće zaposlenima, materijal, energiju i pružanje svih usluga potrebnih za kontinuirani rad ustanove.

Izvor financiranja su Opći prihodi i primici ( Osnivač – Općina Okrug ).

**Aktivnost A21002**- Nabava dugotrajne imovine za rad vrtića, osigurava se nabava opreme u kuhinji, nadopuna namještaja prema potrebi pojedine vrtićke skupine te uredskog namještaja kako bi se zadovoljili zakonski okviri i poslovni standardi.

Izvor financiranja su Opći prihodi i primici ( Osnivač – Općina Okrug) te Donacije pravnih i fizičkih osoba.

**Aktivnost A210003** – Sufinanciranje roditelja za uslugu Vrtića , pomaže u osiguravanju potrošnog i didaktičkog materijala za rad s djecom .Izvor financiranja su prihodi za posebne namjene, odnosno uplate roditelja koji ne ostvaruju pravo upisa djeteta prema Pravilniku o upisima Dječjeg vrtića „KADUJICA“.

**Aktivnost A210004** – Pomoći nadležnih ministarstava, isključivo se odnosi na nabavu didaktike i potrošnog materijala za djecu s poteškoćama i djecu predškolske dobi. Izvor financiranja su pomoći Ministarstva znanosti i obrazovanja.

**CILJ I MISIJA RADA USTANOVE**

Dječji vrtić „KADUJICA“ svoj rad temelji na Zakonu o predškolskom odgoju i obrazovanju, Državnom pedagoškom standardu predškolskog odgoja i naobrazbe i Nacionalnom kurikulumu za rani i predškolski odgoj i obrazovanje, a cjelokupan rad Vrtića je usmjeren cjelovitom razvoju djeteta u skladu s Godišnjim planom i programom Dječjeg vrtića „KADUJICA“.

Kroz Glavni program: Redovan rad Dječjeg vrtića „KADUJICA“ i aktivnosti koje proizlaze iz glavnog programa osiguravaju se optimalni uvjeti u kojima se djeca imaju priliku razvijati.

Dječji vrtić „KADUJICA“ je samostalna i jedinstvena organizacija u kojoj se ostvaruje program odgoja, obrazovanja, skrbi, njege, zdravstvene zaštite, prehrane i socijalne skrbi djece rane i predškolske dobi.

Cilj rada Vrtića je zadovoljno i sretno dijete uz praćenje suvremenih pedagoških standarda i zakonskih normi uz optimalno korištenje financijskih sredstava uvažavajući Financijski plan, prvenstveno prateći računovodstvene standarde i zakone, uz primjenu svih akata i procedura Dječjeg vrtića „KADUJICA“.